 Guddoomiyaha gobolka Sool Cabdirashiid Xuseen Carab ayaa waxba kama jiraan ku tilmaamay warar ay baahiyeen qaar ka mid ah warbaahinta gobolka Sool oo sheegayey in dowladda deegaanka Soomaalida Itoobiya ay shir nabadayn ah gobolka ugu qabanayaan beelaha ku dagaalamay koonfurta gobolka Sool, waxaanu yidhi Laba shir ma jiraan, madaxweynaha Somaliland ayaa ku baaqay cid kasta oo si nasteex ah u gelaysa hawshaa oo Soomaali ah, waan ku soo dhawaynayaa waana ballantii madaxweynaha annaguna taasi ayaanu ka shaqaynayaa cidkasta oo aan siyaasadaynayn oo si wanaag ah u gelaysa waan ku soo dhawaynayaa. 